text: Tre udskældte trinbrætter nedlægges nu
  30 marts 2012 kl. 13.04
  Sydtrafik har idag besluttet at nedlægge tre trinbrætter ved Vestbanen.
  Dermed sparer skatteyderne 2,4 millioner.
  De tre trinbrætter har været udskældt for, at de var overflødelige. Næsten ingen passagerer benyttede dem.
  Til gengæld stod de tre til at blive renoveret for ialt 2,4 mio. kr.
  De tre trinbrætter er Hesselmed, Søvig Sund og Elkærdam.
  De lukkes 1. juli, når den nye køreplan træder i kraft, og de nye tog kommer.
  